
Narva linnavalitsuse 28.04.2004. a määruse nr 391 

„Üüritasu arvestuse metoodilises juhendis linnavara 

kasutusse andmisel“ muutmine

  

Määrus kehtestatakse kohaliku omavalitsuse korralduse seaduse § 30 lõike 1 punkti 2, Narva Linnavolikogu 17.03.2005.a määruse nr 14/52 punkti 41, 58.2 alusel.

1. ASJAOLUD JA MENETLUSE KÄIK

Linnavara- ja Majandusamet tegi 2006.a tulemuste põhjal Narva linnas kehtiva üüritasu analüüsi. Analüüs näitas, et 1 m2 üüripinna kommertshind on 80-250 krooni sõltuvalt linnavara asukohast ning kasutusalast. Üüri kommertshind ületab metoodilise juhendiga kehtestatud üüritasu 1,5-2,5 korda.

Reeglina annavad firmad renoveeritud ruume kasutusse kommertshinnaga.

Üüritasu arvestuse metoodiline juhend näeb ette üüri tõstmist, kui omanik on teinud ruumides remondi. Kahjuks puuduvad Linnavara- ja Majandusametil praegu remondiks vajalikud vahendid.

Narvas kehtivad üüritariifid:
· kasutusse antava mitteeluruumi 1m2 pinna tariif kuus

-
4,50 krooni;

· garaažina kasutatavate mitteeluruumi 1 m2 pinna tariif kuus
-
18,00 krooni;
· kasutusse antava linnaterritooriumi 1 m2 pinna tariif kuus

-
2,50 krooni

Viimati tõsteti üüritasu alates 01.06.2006.a.

Keskmiselt suurenes üüritasu: mitteeluruumide kasutamisel 12% võrra, garaaži kasutamisel 20% võrra, linnaterritooriumi kasutamisel 25% võrra.

2006.a moodustas inflatsioon riigis esialgsetel andmetel 4-5%.

“Üüritasu arvestuse metoodilises juhendis linnavara kasutusse andmisel“ muutmist arutati Narva Linnavalitsuse linnavarakomisjoni istungil 17.01.2007. a (protokoll nr 1) ning otsustati:

1. Muuta “Üüritasu arvestuse metoodilist juhendit linnavara kasutusse andmisel” üüritasu alustariifide tõstmise osas ning kehtestada alates 01.06.2007.a.:

· kasutusse antava mitteeluruumi 1 m2 pinna tariif kuus – 6,00 krooni ilma käibemaksuta;

· garaažina kasutatavate mitteeluruumi 1 m2 pinna tariif kuus – 23,50 krooni ilma käibemaksuta;

· kasutusse antava linnaterritooriumi 1 m2 pinna tariif kuus
- 3,30 krooni ilma käibemaksuta.
2. Linnavara- ja Majandusametil esitada punktis 1 nimetatud otsus Narva Linnavalitsuse istungile korralduse  vastuvõtmiseks.

2. ÕIGUSLIKUD JÄRELDUSED

Vastavalt Kohaliku omavalitsuse korralduse seaduse § 30 lõike 1 punktile 2 “Linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele”;
Vastavalt “Linnavara kasutusse andmise korra” punktile 41 võib “Üüritasu arvestuse metoodilise juhendi” muutmine linnavalitsuse määruse alusel.  

Vastavalt “Linnavara kasutusse andmise korra” punktile 58.2 üüritasu suuruse muutumisel teavitatakse kasutaja sellest vähemalt kahe kuu enne muudatuste sisseviimist.

3. OTSUS

1. Muuta Narva Linnavalitsuse 28.04.2004. a määrusega nr 391 kinnitatud “Üüritasu arvestuse metoodilist juhendit linnavara kasutusse andmisel” ning kehtestada alates 01.06.2007.a.:

1.1. punkti 1 lause “Üüritava mitteeluruumi 1m² pinna tariif kuus T = 4 krooni 50 senti ilma käibemaksuta“ asendada lausega järgmises sõnastuses “Üüritava mitteeluruumi 1m² pinna tariif kuus T = 6,00 krooni ilma käibemaksuta“;

1.2.  punkti 2 lause “Garaažina kasutatava mitteeluruumi 1m² pinna tariif kuus T = 18,00 krooni  ilma käibemaksuta” asendada lausega järgmises sõnastuses “Garaažina kasutatava mitteeluruumi 1m² pinna tariif kuus T = 23 krooni 50 senti ilma käibemaksuta“;

1.3.  punkti 3 lause “Kasutusse antava linnaterritooriumi 1m² pinna tariif kuus T = 2 krooni        50 senti ilma käibemaksuta” asendada lausega järgmises sõnastuses “Kasutusse antava linnaterritooriumi 1m² pinna tariif kuus T = 3 krooni 30 senti ilma käibemaksuta“.

4. RAKENDUSSÄTTED

4.1. Halduskohtumenetluse seadustiku § 9 lõike 1 kohaselt võib käesoleva määruse peale esitada kaebuse Tartu Halduskohtu Jõhvi kohtumajja 30 päeva jooksul arvates Narva Linnavalitsuse poolt määruse teatavaks tegemise päevast.

4.2. Narva Linnavalitsuse Linnavara- ja Majandusametil teha määrus teatavaks                                 Narva Linnavalitsuse struktuuriüksustele ning asutustele linnavara kasutuslepingutes muudatuste tegemiseks.

4.3. Määrus jõustub seadusega sätestatud korras.

